./data/phi0914/phi00121/phi0914.phi00121.perseus-lat1.xml
Titus Livius (Livy)
biduum in iugo stativa habita, fessisque labore ac pugnando quies       data militibus; iumentaque aliquot, quae prolapsa in rupibus erant, sequendo       vestigia agminis in castra pervenere  fessis taedio tot malorum nivis etiam casus occidente iam sidere       Vergiliarum ingentem  terrorem adiecit  per omnia nive oppleta cum signis  prima luce motis       segniter agmen incederet pigritiaque et desperatio in omnium voltu emineret,            praegressus signa Hannibal in promunturio       quodam, unde longe ac late prospectus erat, consistere iussis militibus Italiam       ostentat subiectosque Alpinis montibus circumpadanos campos,  moeniaque eos tum transcendere non Italiae modo sed       etiam urbis Romanae; cetera plana, proclivia fore; uno aut summum  altero proelio arcem et caput Italiae in manu ac potestate habituros